Aprovada la convocatòria del XXII Premi de Poesia Vicent Andrés Estellés de Burjassot
2025-07-24

L’Ajuntament de Burjassot, des de la Regidoria de Cultura i Joventut, dirigida per Javier Naharros, ha aprovat la convocatòria del XXII Premi de Poesia Vicent Andrés Estellés per al present exercici que, una edició més, suposarà a la seua guanyadora o guanyador un premi de 9.000€.

Les bases del premi poden consultar-se en el Portal de Transparència de l’Ajuntament de Burjassot, PUNXANT ACÍ, i el període de presentació de les obres que entren en concurs serà de dos mesos comptats a partir de l’endemà de la publicació de l’extracte de la convocatòria en el Butlletí Oficial de la Província (BOP 18-07-2023).

Un jurat especialitzat serà l’òrgan avaluador dels treballs i estarà compost per tres persones expertes en el món de la cultura, la literatura i la poesia, una de les quals serà l’autor de l’obra guanyadora en l’edició anterior. El període màxim per a resoldre i notificar la resolució del procediment no podrà excedir dels sis mesos.